pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกลุงตู่ ควง รมว.เฮ้ง แอ่วเชียงใหม่ เยี่ยมบูธฝึกอาชีพ สร้างงาน เพิ่มรายได้ ต่อยอดวิสาหกิจชุมชน
วันพุธที่ 29 มิถุนายน 2565
นายกลุงตู่ ควง รมว.เฮ้ง แอ่วเชียงใหม่ เยี่ยมบูธฝึกอาชีพ สร้างงาน เพิ่มรายได้ ต่อยอดวิสาหกิจชุมชน
...
นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจราชการจังหวัดเชียงใหม่ โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเชียงใหม่ เข้าร่วมในครั้งนี้ด้วย นายประจญ ปรัชญ์สกุล ผู้ว่าราชการจังหวัดเชียงใหม่ ให้การต้อนรับ
นายสุชาติ ชมกลิ่น รมว.แรงงาน ได้นํานายกรัฐมนตรีเยี่ยมชมกิจกรรมที่กระทรวงแรงงานดําเนินงานร่วมกับตํารวจภูธรภาค 5 จังหวัดเชียงใหม่ เกี่ยวกับการป้องกันและแก้ไขปัญหายาเสพติด โดยหากตรวจพบเจอผู้เสพ จะนําเข้าสู่การบําบัดรักษา จากนั้นกระทรวงแรงงานจะดําเนินการฝึกอาชีพให้ และบริการจัดหางานให้มีงานทํา นอกจากนี้ กระทรวงแรงงานจะได้ให้ความร่วมมือในการช่วยสอดส่องดูแลโดยอาสาสมัครแรงงาน จากนั้น รมว.แรงงาน ยังได้นํานายกรัฐมนตรีเยี่ยมชมการสาธิตการฝึกอาชีพและแสดงผลิตภัณฑ์ที่ได้รับการยกระดับฝีมือของหน่วยงานในสังกัดกระทรวงแรงงานจังหวัดเชียงใหม่ ประกอบด้วย กลุ่มผลิตภัณฑ์ชุมชน พิน ผ้าฝ้ายเชียงใหม่ กลุ่มอาชีพของอาสาสมัครแรงงานต้านภัยยาเสพติด กลุ่มอาชีพการทําผลิตภัณฑ์สมุนไพรเพื่อสุขภาพและความงาม สาธิตการนวดตอกเส้น การย้อมผ้าจากสีธรรมชาติ การปักตกแต่งผ้า เป็นต้น นอกจากนี้ สํานักงานจัดหางานจังหวัดเชียงใหม่ยังนํารถบริการเคลื่อนที่ (Mobile Unit) ออกให้บริการจัดหางานระบบ Online ณ โรงเรียนวัดเวฬุวัน ต.หนองผึ้ง อ.สารภี จ.เชียงใหม่
โอกาสนี้ นายกรัฐมนตรีได้พบปะกลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลและเครือข่ายด้านแรงงานของจังหวัดเชียงใหม่ที่มาร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติ กล่าวต่อว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความสําคัญกับการส่งเสริมการประกอบอาชีพกลุ่มเครือข่ายแรงงานนอกระบบ รวมทั้งกลุ่มวิสาหกิจชุมชนเพื่อสนับสนุนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอี เพื่อให้สอดคล้องกับนโยบายรัฐบาลที่ได้ให้ความสําคัญกับแรงงานนอกระบบ เนื่องจากเป็นแรงงานกลุ่มใหญ่ที่สุดของประเทศ ที่เป็นกําลังสําคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้ ทั้งนี้ ปัจจุบันกระทรวงแรงงานได้เสนอ พ.ร.บ. ส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... เพื่อดูแลพี่น้องแรงงานนอกระบบ ซึ่ง ครม. ได้มีมติอนุมัติหลักการแล้วเมื่อวันที่ 28 ธ.ค. 2564 เพื่อยกระดับคุณภาพชีวิตที่ดีให้แก่แรงงานนอกระบบให้สามารถเข้าถึงสิทธิขั้นพื้นฐานในการประกอบอาชีพ ได้รับการคุ้มครอง มีหลักประกันทางสังคม และรวมกลุ่มจัดตั้งองค์กรได้
รัฐบาลไทย-ข่าวทำเนียบรัฐบาล-ไอแบงก์ เพิ่มโอกาสให้ผู้ฝากบัญชีอัลฮัจย์ได้ไปแสวงบุญ เป็น 12 รางวัล มูลค่ารวม 3 ล้านบาท
วันอังคารที่ 1 มีนาคม 2565
ไอแบงก์ เพิ่มโอกาสให้ผู้ฝากบัญชีอัลฮัจย์ได้ไปแสวงบุญ เป็น 12 รางวัล มูลค่ารวม 3 ล้านบาท
ไอแบงก์ยังมอบโอกาสให้ลูกค้าได้ไปทําฮัจย์ฟรีกับ “กิจกรรมจับสลากเงินฝากอัลฮัจย์เพื่อไปประกอบพิธีฮัจย์ ปี 2565” เป็นปีที่ 8 ปีนี้เพิ่มจํานวนรางวัลเป็น 12 รางวัล
ธนาคารอิสลามแห่งประเทศไทย (ไอแบงก์) ยังคงเดินหน้าส่งเสริมความดีและมอบโอกาสให้ลูกค้าได้ไปทําฮัจย์ฟรี กับ “กิจกรรมจับสลากเงินฝากอัลฮัจย์เพื่อไปประกอบพิธีฮัจย์ ปี 2565” เป็นปีที่ 8 โดยปีนี้ได้เพิ่มจํานวนรางวัล เป็น 12 รางวัล และเพิ่มมูลค่ารางวัลเป็นรางวัลละ 250,000 บาท รวมมูลค่าทั้งสิ้น 3,000,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2565 เป็นกิจกรรมที่ไอแบงก์จัดต่อเนื่องเป็นปีที่ 8 แล้ว เพื่อเป็นการคืนกําไรให้กับลูกค้าที่ฝากเงินในบัญชีเงินฝาก อัลฮัจย์ ที่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ ณ ประเทศซาอุดิอาระเบีย ฟรี! ซึ่งในปีนี้ธนาคารได้เพิ่มจํานวนรางวัลอีก 4 รางวัล จากเดิม 8 รางวัล เป็น 12 รางวัล พร้อมกันนี้ ได้เพิ่มค่าแพ็กเกจจากเดิมรางวัลละ 220,000 บาท เป็น 250,000 บาท รวมมูลค่าทั้งสิ้น 3,000,000 บาท
โดยลูกค้าที่จะมีสิทธิ์ลุ้นรางวัล ต้องเป็นลูกค้าที่มีเงินฝากในบัญชีเงินฝากอัลฮัจย์ทั้งที่เป็นลูกค้าเดิมหรือลูกค้าที่เปิดบัญชีใหม่ที่มียอดเงินฝากเฉลี่ยรายวันทุกๆ 2,000 บาทต่อเดือน และดํารงเงินฝากติดต่อกัน 3 เดือน จะได้รับสิทธิ์ลุ้นรางวัล จํานวน 1 สิทธิ์ ดังนั้นหากลูกค้ามีเงินฝากจํานวนมาก ก็จะมีสิทธิ์ลุ้นรางวัลมากขึ้นด้วยตามเงื่อนไขของธนาคาร และสําหรับลูกค้าที่ฝากเงินภายในเดือนมีนาคม 2565 และคงเงินในบัญชีไว้จนถึงวันที่ 31 ตุลาคม 2565 ทุก ๆ 2,000 บาท จะได้รับสิทธิ์เป็น 2 สิทธิ์ ซึ่งธนาคารจะนําสิทธิ์ดังกล่าวไปจับสลากหาผู้โชคดีในวันที่ 7 ธันวาคม 2565 หรือตามประกาศธนาคาร
ผู้ที่สนใจเข้าร่วมกิจกรรมสามารถเปิดบัญชีและฝากเงินกับบัญชีเงินฝากอัลฮัจย์ V.2 โดยเปิดบัญชีขั้นต่ํา 500 บาท ฝากได้สูงสุดไม่จํากัดจํานวน รับผลตอบแทนทุกสิ้นเดือนมิถุนายนและธันวาคม เปิดบัญชีได้แล้วตั้งแต่วันนี้ – 1 สิงหาคม 2565 สอบถามรายละเอียดเพิ่มเติมได้ที่ ไอแบงก์ ทุกสาขา ใกล้บ้านท่าน หรือโทร. iBank Call Center 1302
*หมายเหตุ ธนาคารจะหยุดให้บริการเปิดบัญชีและรับฝากเพิ่มเติมสําหรับบัญชีอัลฮัจย์ V.1 ตั้งแต่วันที่ 1 มีนาคม 2565 เป็นต้นไป กรณีลูกค้าที่ต้องการฝากเงินเพิ่มสามารถเปิดบัญชีอัลฮัจย์ V.2 แทน อย่างไรก็ตามลูกค้าที่มีบัญชีอัลฮัจย์ V.1 ยังสามารถเข้าร่วมกิจกรรมจับสลากบัญชีเงินรับฝากอัลฮัจย์ได้ตามเงื่อนไขของธนาคาร
รัฐบาลไทย-ข่าวทำเนียบรัฐบาล-ครม. อนุมัติวงเงิน 309 ล้านบาท ดำเนินโครงการผลักดันการส่งออกน้ำมันปาล์ม เพื่อลดผลผลิตส่วนเกินปี 65 ระยะเวลาการส่งออกถึงเดือนกันยายน 2565 นี้
วันอังคารที่ 5 กรกฎาคม 2565
ครม. อนุมัติวงเงิน 309 ล้านบาท ดําเนินโครงการผลักดันการส่งออกน้ํามันปาล์ม เพื่อลดผลผลิตส่วนเกินปี 65 ระยะเวลาการส่งออกถึงเดือนกันยายน 2565 นี้
ครม. อนุมัติวงเงิน 309 ล้านบาท ดําเนินโครงการผลักดันการส่งออกน้ํามันปาล์ม เพื่อลดผลผลิตส่วนเกินปี 65 ระยะเวลาการส่งออกถึงเดือนกันยายน 2565 นี้
วันที่ 5 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีอนุมัติดําเนินโครงการผลักดันการส่งออกน้ํามันปาล์มเพื่อลดผลผลิตส่วนเกินปี 2565 ภายใต้เงื่อนไขระดับสต๊อกน้ํามันปาล์มดิบในประเทศสูงกว่า 300,000 ตัน และราคาน้ํามันปาล์มดิบในประเทศสูงกว่าราคาตลาดโลก โดยอนุมัติวงเงินเพื่อดําเนินโครงการดังกล่าวรวมทั้งสิ้น 309 ล้านบาท เพื่อลดปริมาณน้ํามันปาล์มส่วนเกินในประเทศให้เข้าสู่ระดับสมดุล และยกระดับราคาผลปาล์มทะลายที่เกษตรกรขายได้ให้สูงขึ้น รักษาเสถียรภาพราคาน้ํามันและน้ํามันปาล์มในประเทศ
สาระสําคัญ โครงการผลักดันการส่งออกน้ํามันปาล์มเพื่อลดผลผลิตส่วนเกินปี 2565 สนับสนุนค่าบริหารจัดการส่งออกเฉพาะน้ํามันปาล์มดิบ (Crude Palm Oil :CPO) ปริมาณเป้าหมาย 150,000 ตัน ระยะเวลาการส่งออกภายในเดือนกันยายน 2565 ผู้เข้าร่วมโครงการฯ ต้องเป็นนิติบุคคลตามกฎหมาย ที่มีวัตถุประสงค์ในการประกอบธุรกิจเป็นผู้ผลิต ผู้ใช้ ผู้ค้าผู้จัดเก็บ หรือผู้ส่งออกน้ํามันปาล์มหรือผลิตภัณฑ์จากน้ํามันปาล์ม โดยจะสนับสนุนค่าบริหารจัดการสําหรับการส่งออก ในอัตรากิโลกรัมละ 2 บาท เช่น ค่าขนส่ง ค่าคลังจัดเก็บ ค่าปรับปรุงคุณภาพ ค่าเอกสารและค่าธรรมเนียมต่างๆ เป็นต้น ระยะเวลาการส่งออก ตั้งแต่คณะรัฐมนตรีมีมติอนุมัติจนถึงเดือนกันยายน 2565 และระยะเวลาโครงการตั้งแต่คณะรัฐมนตรีมีมติอนุมัติจนถึงเดือนธันวาคม 2565
วงเงินทั้งสิ้น 309 ล้านบาท โดยเป็นค่าบริหารจัดการส่งออกน้ํามันปาล์มดิบให้ผู้ส่งออก 300 ล้านบาท และค่าใช้จ่ายในการดําเนินโครงการในส่วนราชการอีก 9 ล้านบาท โดยมีเงื่อนไขต่อเมื่อระดับสต๊อก น้ํามันปาล์มดิบในประเทศสูงกว่า 300,000 ตันและราคาน้ํามันปาล์มดิบในประเทศสูงกว่าราคาตลาดโลก
โฆษกประจําสํานักนายกรัฐมนตรีกล่าวว่า โครงการฯ ดังกล่าวนี้ เป็นกลไกในการรักษาเสถียรภาพตลาดปาล์มน้ํามันและน้ํามันปาล์มภายในประเทศในช่วงที่ผลผลิตออกสู่ตลาดมาก รวมทั้งสอดรับกับความต้องการการใช้น้ํามันปาล์มจากภาพพลังงานภายในประเทศที่ลดลง จากมาตรการปรับลดสัดส่วนการใช้ไบโอดีเซลในน้ํามันดีเซล รวมทั้งระดับสต๊อกน้ํามันปาล์มดิบในประเทศ 300,000 ตัน คิดเป็น 1.5 เท่าของความต้องการใช้ภายในประเทศต่อเดือน ซึ่งถือเป็นระดับสต๊อกที่ปลอดภัย (Safety Stock) มั่นใจได้ว่า จะไม่ส่งผลให้เกิดขาดแคลนภายในประเทศ แต่จะช่วยป้องกันและบรรเทาสถานการณ์น้ํามันปาล์มและปาล์มน้ํามันล้นตลาด ลดความผันผวนในตลาดหากมีการปฏิเสธการซื้อปาล์มน้ํามันจากเกษตรกร รวมทั้งสร้างแรงจูงใจผู้ประกอบการระบายผลผลิตส่วนเกินออกนอกประเทศด้วย
รัฐบาลไทย-ข่าวทำเนียบรัฐบาล-รองนายกฯ “อนุทิน” ยืนยัน รัฐบาลเดินหน้าทำงานไม่มีสะดุด 25-26 ส.ค. เตรียมเป็นประธานประชุมระดับสูงเอเปคว่าด้วยสาธารณสุข ถก 3 ประเด็น สร้างความพร้อมตอบโต้ภัยคุกคามสุขภาพ
วันพฤหัสบดีที่ 25 สิงหาคม 2565
รองนายกฯ “อนุทิน” ยืนยัน รัฐบาลเดินหน้าทํางานไม่มีสะดุด 25-26 ส.ค. เตรียมเป็นประธานประชุมระดับสูงเอเปคว่าด้วยสาธารณสุข ถก 3 ประเด็น สร้างความพร้อมตอบโต้ภัยคุกคามสุขภาพ
รองนายกฯ “อนุทิน” ยืนยันรัฐบาลเดินหน้าทํางานไม่มีสะดุด 25-26 ส.ค. เตรียมเป็นประธานประชุมระดับสูงเอเปคว่าด้วยสาธารณสุข ถก 3 ประเด็น สร้างความพร้อมตอบโต้ภัยคุกคามสุขภาพ ลงทุนเพิ่มความมั่นคง พร้อมกระชับความร่วมมือระหว่างสมาชิก
วันที่ 25 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้ยืนยันว่าภายใต้กฎหมายปัจจุบัน การทํางานของรัฐบาลทุกกระทรวงและหน่วยงงานยังคงดําเนินตามปกติไม่มีสะดุด แม้ศาลรัฐธรรมนูญจะได้มีคําสั่งให้ พล.อ.ประยุทธ์ จันทร์โอชา หยุดปฏิบัติหน้าที่นายกรัฐมนตรี จนกว่าศาลจะมีคําวินิจฉัยเกี่ยวกับวาระการดํารงตําแหน่ง
โดยในส่วนของกระทรวงสาธารณสุขระหว่างวันที่ 22-26 ส.ค. 2565 ได้เป็นเจ้าภาพการจัดประชุม APEC Health Week ขึ้นที่กรุงเทพฯ ซึ่งได้มีการประชุมที่เกี่ยวข้องด้านสาธารณสุขเอเปคที่หลากหลาย และในวันที่ 25-26 ส.ค. นี้จะเป็นการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 (APEC High Level Meeting on Health and the Economy) ซึ่งมีผู้เข้าร่วมประชุมระดับรัฐมนตรีและเจ้าหน้าที่ระดับสูงจากสมาชิกเขตเศรษฐกิจเอเปคเข้าร่วมทั้งรูปแบบออนไลน์และออนไซต์
“นายอนุทิน จะเป็นประธานในการประชุมระดับสูงว่าด้วยสาธารณสุขฯ และร่วมหารือกับผู้บริหารระดับสูงจากเขตเศรษฐกิจเอเปค ซึ่งจะเป็นแสดงถึงความร่วมมือด้านสาธารณสุขในภูมิภาคเอเชีย-แปซิฟิก ในการสร้างสมดุลระหว่างสุขภาพและเศรษฐกิจ เพิ่มการลงทุนในการสร้างความมั่นคงด้านสุขภาพโลก และยังสนับสนุนบทบาทที่โดดเด่นขึ้นของไทยในเวทีนานาชาติ” น.ส.ไตรศุลี กล่าว
น.ส.ไตรศุลี กล่าวว่า ที่ประชุมระดับสูงว่าด้วยสาธารณสุขฯ จะหารือและร่วมกันมีข้อสรุปใน 3 ประเด็นหลัก ประกอบด้วย 1) การสร้างสมดุลระหว่างสาธารณสุขและเศรษฐกิจ โดยเน้นการดําเนินงานตามมาตรการทางด้านสาธารณสุข และการเตรียมความพร้อมในการป้องกันและตอบโต้ต่อภัยคุกคามสุขภาพรวมทั้งโรคระบาด สร้างเสริมความเข้มแข็งของระบบสุขภาพและการสร้างหลักประกันสุขภาพถ้วนหน้า รวมทั้งสนับสนุนการวิจัยและพัฒนาวัคซีน เครื่องมือในการตรวจวินิจฉัยโรค และยารักษาโรค ในการป้องกันและรักษาโควิด 19 และโรคติดต่ออุบัติใหม่และอุบัติซ้ําที่จะเกิดขึ้นในอนาคตเพื่อป้องกันผลกระทบต่อด้านเศรษฐกิจ
2) การเพิ่มการลงทุนในด้านความมั่นคงด้านสุขภาพโล กโดยเฉพาะการเสริมสร้างขีดสมรรถนะด้านการป้องกัน ตรวจจับและตอบโต้โรคระบาด การเสริมสร้างระบบสุขภาพให้เข้มแข็งและการสร้างหลักประกันสุขภาพถ้วนหน้า เพื่อให้ระบบสาธารณสุขมีความพร้อมรับมือต่อภาวะคุกคามด้านสุขภาพและมีความยืดหยุ่นต่อวิกฤติการด้านสาธารณสุข และสนับสนุนการสร้างเศรษฐกิจดิจิทัลที่เพิ่มประสิทธิภาพของระบบสุขภาพ และ 3) ความร่วมมือที่จะเกิดรูปธรรมระหว่างเขตเศรษฐกิจเพื่อแก้ไขปัญหาที่เกิดจากความเชื่อมโยงระหว่างสุขภาพและเศรษฐกิจ
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ลงพื้นที่ จ.ระยอง ติดตามผลสำเร็จโครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) และศูนย์ดิจิทัลชุมชน
วันพฤหัสบดีที่ 18 สิงหาคม 2565
ผู้ตรวจฯ ดีอีเอส ลงพื้นที่ จ.ระยอง ติดตามผลสําเร็จโครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) และศูนย์ดิจิทัลชุมชน
ผู้ตรวจฯ ดีอีเอส ลงพื้นที่ จ.ระยอง ติดตามผลสําเร็จโครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) และศูนย์ดิจิทัลชุมชน
เมื่อวันที่ 17 สิงหาคม 2565 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม และนายธารธรรม อุประวงศา ผู้ตรวจราชการกรม (สํานักงานสถิติแห่งชาติ) พร้อมคณะ ลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2565 รอบครึ่งปีหลัง ณ จังหวัดระยอง โดยได้เข้าพบหารือข้อราชการกับ ว่าที่ร้อยตรี พิรุณ เหมะรักษ์ และนายอนันต์ นาคนิยม รองผู้ว่าราชการจังหวัดระยอง พร้อมทั้งประชุมร่วมกับหัวหน้าหน่วยงานในสังกัดกระทรวงฯ ในพื้นที่ เพื่อตรวจเยี่ยมให้กําลังใจ และรับฟังสรุปผลการดําเนินงานสําคัญ รวมทั้งปัญหา/อุปสรรคในการดําเนินงานต่าง ๆ เช่น ศูนย์ต่อต้านข่าวปลอม โครงการยกระดับศูนย์การเรียน ICT ชุมชนสู่ศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) โครงการจัดทําบัญชีข้อมูลภาครัฐ (Government Data Catalog) โครงการ Smart City การขับเคลื่อนงานดิจิทัลเพื่อเศรษฐกิจและสังคมในระดับจังหวัด เป็นต้น
จากนั้น คณะผู้ตรวจราชการฯ ได้ลงพื้นที่ตรวจเยี่ยมการดําเนินงานศูนย์ดิจิทัลชุมชนตําบลกะเฉด อ.เมือง จ.ระยอง ซึ่งศูนย์ฯ ได้มีการใช้ประโยชน์อย่างเป็นรูปธรรม มีการบริหารจัดการโดยผู้นําชุมชนที่เข้มแข็ง สนับสนุนส่งเสริมการให้ความรู้และการใช้ประโยชน์จากศูนย์ดิจิทัลชุมชนในการค้าขายออนไลน์ให้แก่นักเรียนนักศึกษา และประชาชนทั้งที่อยู่ในพื้นที่และนอกพื้นที่ และได้เดินทางไปยังโรงเรียนเพรักษมาตาวิทยา ต.เพ อ.เมือง จ.ระยอง ซึ่งเป็นจุดที่จะดําเนินการปรับปรุงให้เป็นศูนย์ดิจิทัลชุมชน ภายในปีงบประมาณ พ.ศ. 2565 ทั้งนี้ โรงเรียนมีความพร้อมในด้านสถานที่และบุคลากรในการดูแลศูนย์ฯ โดยได้ผ่านการประเมินความพร้อมเรียบร้อยแล้ว
นอกจากนี้ คณะผู้ตรวจราชการฯ ได้ติดตามการใช้ประโยชน์จากเน็ตประชารัฐและโครงการสินค้าชุมชนของ บจก. ไปรษณีย์ไทย ณ ศาลาประชาคมบ้านเกษตรศิริ หมู่ 5 ต.สํานักทอง อ.เมือง จ.ระยอง ซึ่งจุดนี้ จะอยู่ในบริเวณเนินเขาและเป็นบริเวณที่อับสัญญาณโทรศัพท์มือถือ ทําให้ประชาชนมีความยากลําบากในการติดต่อสื่อสาร แต่เมื่อได้มีการติดตั้งอินเทอร์เน็ตความเร็วสูงจากโครงการเน็ตประชารัฐแล้ว ทําให้เด็ก เยาวชน นักเรียน นักศึกษา รวมถึงชาวบ้านได้ใช้ประโยชน์จากอินเทอร์เน็ตในด้านต่าง ๆ โดยเฉพาะในช่วงสถานการณ์โรคระบาดโควิด 19 นักเรียน นักศึกษาได้ใช้ประโยชน์ในการเรียนออนไลน์ รวมถึง รพ.สต. และ อสม. ก็ได้ใช้อินเทอร์เน็ตในการรับ-ส่งข้อมูลของผู้ป่วยอีกด้วย
**************************
รัฐบาลไทย-ข่าวทำเนียบรัฐบาล-โฆษกดีอีเอส อัพเดทสถานการณ์ข่าวปลอม ประจำวันที่ 16 ก.ค.64
วันเสาร์ที่ 17 กรกฎาคม 2564
โฆษกดีอีเอส อัพเดทสถานการณ์ข่าวปลอม ประจําวันที่ 16 ก.ค.64
โฆษกดีอีเอส อัพเดทสถานการณ์ข่าวปลอม ประจําวันที่ 16 ก.ค.64
“นพวรรณ”โฆษกดีอีเอสฝ่ายการเมืองสรุปผลการมอนิเตอร์ข่าวปลอมประจําวันที่16ก.ค. 64มีเรื่องเข้าเกณฑ์ตรวจสอบ27เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมประจําวันที่16กรกฎาคม2564โดยศูนย์ต่อต้านข่าวปลอมมีข้อความที่เข้ามาทั้งหมด1,687,147ข้อความในจํานวนนี้มาจากช่องทางSocial Listening 1,685,799ข้อความตามมาด้วยช่องทางไลน์ทางการของศูนย์ฯเฟซบุ๊กและเว็บไซต์ตามลําดับ
จากการคัดกรองมีข้อความที่ต้องดําเนินการตรวจสอบ(Verify)จํานวน48ข้อความโดยเป็นจํานวนเรื่องที่ต้องดําเนินการตรวจสอบทั้งหมด27เรื่องเป็นข่าวอยู่ในหมวดข่าว2กลุ่มได้แก่กลุ่มนโยบายรัฐจํานวน16เรื่องและกลุ่มข่าวสุขภาพ11เรื่องโดยในส่วนข่าวปลอม/บิดเบือนที่เกี่ยวกับโควิด-19พบจํานวน9เรื่อง
โดยข่าวปลอมที่ได้เผยแพร่โดยศูนย์ต่อต้านข่าวปลอมเมื่อวันที่16ก.ค. 64เครื่องตรวจวัดออกซิเจนในเลือดที่ปลายนิ้วใช้ตรวจหาเชื้อโควิด-19ในร่างกายได้จากที่มีการแนะนําให้ประชาชนซื้อเครื่องตรวจวัดออกซิเจนในเลือดที่ปลายนิ้วมาติดไว้ที่บ้านเพื่อตรวจว่าตนเองติดเชื้อโควิด-19หรือไม่นั้นทางสํานักงานคณะกรรมการอาหารและยา(อย.)ได้ตรวจสอบและชี้แจงว่าเครื่องตรวจวัดออกซิเจนในเลือดที่ปลายนิ้วใช้เป็นเครื่องมือชนิดหนึ่งในการเฝ้าระวังและติดตามอาการของผู้ป่วยโควิด-19แต่ไม่ใช่เครื่องยืนยันการติดเชื้อโควิด-19
นางสาวนพวรรณกล่าวต่อไปว่าในการแก้ไขปัญหาเรื่องข่าวปลอมนายชัยวุฒิธนาคมานุสรณ์รมว.ดีอีเอสไม่ได้นิ่งนอนใจได้มีการเร่งแก้ไขปัญหาหลังพบว่ามีการโพสต์ข้อความอันเป็นเท็จจํานวนมากสร้างความตื่นตระหนกและความสับสนให้กับประชาชนและกระทบต่อความมั่นคงของชาติโดยได้สั่งกําชับผู้ที่รับผิดชอบของกระทรวงเร่งติดตามปัญหาเชิงรุกมีการมอนิเตอร์สถานการณ์ทั้งในและต่างประเทศทุกวันเมื่อเจ้าหน้าที่ตรวจสอบแล้วว่าเข้าข่ายกระทําความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติม(2560)และพ.ร.ก.ฉุกเฉินให้รวบรวมหลักฐานส่งให้ศาลพิจารณาระงับปิดกั้นหรือลบข้อมูลออกจากระบบคอมพิวเตอร์พร้อมประสานส่งต่อให้เจ้าหน้าที่ตํารวจกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี(บก.ปอท.)ดําเนินคดีต่อไป
อยากขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
***********
รัฐบาลไทย-ข่าวทำเนียบรัฐบาล-รัฐบาลมั่นใจเศรษฐกิจไทยสิ้นปีโตได้ถึง 3.5% สอดรับภาคเอกชน ทุกหน่วยงานมีแผนชัดเจน โชว์ตัวเลขจัดเก็บรายได้ เกินเป้า 1 แสนล้านบาท
วันพฤหัสบดีที่ 25 สิงหาคม 2565
รัฐบาลมั่นใจเศรษฐกิจไทยสิ้นปีโตได้ถึง 3.5% สอดรับภาคเอกชน ทุกหน่วยงานมีแผนชัดเจน โชว์ตัวเลขจัดเก็บรายได้ เกินเป้า 1 แสนล้านบาท
รัฐบาลมั่นใจเศรษฐกิจไทยสิ้นปีโตได้ถึง 3.5% สอดรับภาคเอกชน ทุกหน่วยงานมีแผนชัดเจน โชว์ตัวเลขจัดเก็บรายได้ เกินเป้า 1 แสนล้านบาท
วันที่ 25 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมีความมั่นใจเศรษฐกิจในช่วงครึ่งปีหลังไปได้ดี มีโอกาสที่จะขยายตัวสูงสุดได้ถึง 3.5% เครื่องมือทางเศรษฐกิจทํางานเต็มที่ มีการท่องเที่ยวและการส่งออกเป็นตัวชูโรง ขณะที่การจัดเก็บรายได้ 10 เดือน ปีงบประมาณ 2565 กว่า 2.03 ล้านล้านบาท สูงกว่าเป้าหมาย 1 แสนล้านบาท หรือ 5.5% โดย กรมสรรพากรจัดเก็บรายได้ 1.67 ล้านล้านบาท สูงกว่าประมาณการ 2.06 แสนล้านบาท หรือ 14.1% กรมสรรพสามิตจัดเก็บรายได้ 4.28 แสนล้านบาท ต่ํากว่าประมาณการ 6.89 หมื่นล้านบาท หรือ 13.9% เนื่องจากการลดอัตราภาษีสรรพสามิตสําหรับน้ํามันดีเซล เพื่อบรรเทาความเดือดร้อนของประชาชนเป็นการชั่วคราวจากราคาน้ํามันดิบในตลาดโลกที่ปรับตัวสูงขึ้น และ กรมศุลกากรจัดเก็บรายได้ 8.99 หมื่นล้านบาท สูงกว่าประมาณการ 6.38 พันล้านบาท หรือ 7.6%
สําหรับเครื่องยนต์ทางเศรษฐกิจที่จะขับเคลื่อนให้เศรษฐกิจขยายตัว นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวว่า การท่องเที่ยวและการส่งออกเป็นเครื่องยนต์สําคัญ โดยช่วง 8 เดือนแรกของปีนี้ นักท่องเที่ยวต่างชาติเพิ่มขึ้นอย่างมาก รวม 4 ล้านกว่าคนแล้ว คาดสิ้นปีนี้ จะมีนักท่องเที่ยว 8-10 ล้านคน ซึ่งถือเป็น 1 ใน 4 ของจํานวนนักท่องเที่ยวก่อนโควิดระบาด ส่วนการส่งออก ในปี 2564 ขยายตัวได้กว่า 20% ขณะที่ในช่วง 6 เดือนแรกของปี 2565 ก็ขยายตัวอยู่ที่ 12% ซึ่งถือเป็นทิศทางที่ดี มากไปกว่านั้น
การบริโภคภาคเอกชน ช่วงครึ่งปีแรกขยายตัวกว่า 2.5% คาดว่าทั้งปีจะขยายตัวได้กว่า 3.5% จากการท่องเที่ยวที่จะเข้ามาสนับสนุน ทั้งการใช้จ่ายจากคนไทยและนักท่องเที่ยวต่างชาติด้วย กระนั้น ภาวะเงินเฟ้อยังคงเป็นปัจจัยสําคัญกระทบกําลังซื้อครัวเรือน แต่คาดว่าจะเริ่มลดลงในช่วงปลายปี ซึ่งรัฐบาลได้ออกมาตรการมาดูแลผ่านโครงการทั้งคนละครึ่งและการลดค่าครองชีพ
การลงทุนภาครัฐ ได้มีการเร่งรัดการเบิกจ่ายงบประมาณให้แล้วเสร็จในไตรมาสสุดท้ายของปีงบประมาณ 2565 ซึ่งจะทําให้เศรษฐกิจโตได้อีก ทั้งนี้ ช่วง 10 เดือนของปีงบประมาณ 2565 (ต.ค.64 -ก.ค.65) อยู่ที่ 2.67 ล้านล้านบาท คิดเป็น 86.14% ของวงเงินงบประมาณรายจ่ายที่ 3.1 ล้านล้านบาท
“แม้ประชาชนอาจจะมีการตั้งคําถามความเชื่อมโยงสถานการณ์การเมืองกับเศรษฐกิจในช่วงนี้ แต่หากวิเคราะห์เป็นรายปัจจัย จะเห็นว่า แนวทางการขับเคลื่อนเศรษฐกิจมีเป้าหมายและแผนการทํางานชัดเจนอยู่แล้ว อย่างงบประมาณแผ่นดิน ปี 2566 ก็ได้ผ่านการพิจารณาของสภาผู้แทนราษฎรเรียบร้อย และจะเร่งเข้าสู่การพิจารณาของสมาชิกวุฒิสภาต่อไป เพื่อให้การขับเคลื่อนโครงการกระตุ้นเศรษฐกิจได้เดินหน้าตามเป้าหมาย ไม่เกิดการกระจุกตัว ส่วนแนวทางการส่งเสริมและกระตุ้นการท่องเที่ยว การขยายตลาดสินค้าส่งออก ทุกหน่วยงานที่เกี่ยวข้องมีแผนการทํางานที่และดําเนินการอยู่อย่างเต็มที่ ทั้งนี้การคาดการณ์การขยายตัวทางเศรษฐกิจ ภาคเอกชนเองก็มองว่า มีโอกาสไปได้ถึง 3.5 % เช่นกัน” นางสาวรัชดา กล่าว
รัฐบาลไทย-ข่าวทำเนียบรัฐบาล-ดร.สาธิต ย้ำคงเข้มมาตรการควบคุมโรค พร้อมสนับสนุนเปิดประเทศใน 120 วัน
วันพฤหัสบดีที่ 17 มิถุนายน 2564
ดร.สาธิต ย้ําคงเข้มมาตรการควบคุมโรค พร้อมสนับสนุนเปิดประเทศใน 120 วัน
รัฐมนตรีช่วยว่าการกระทรวงสาธารณสุข ตรวจเยี่ยมศูนย์แรกรับ-ส่งต่อ นิมิบุตร และศูนย์ฉีดวัคซีนกลางบางซื่อ ย้ํากระทรวงสาธารณสุขยังคงเข้มการเฝ้าระวังควบคุมโรค ดูแลรักษาผู้ติดเชื้อ ให้บริการฉีดวัคซีน ร่วมกับกทม. พร้อมทํางานเต็มที่เพื่อเปิดประเทศใน 120 วัน
รัฐมนตรีช่วยว่าการกระทรวงสาธารณสุข ตรวจเยี่ยมศูนย์แรกรับ-ส่งต่อ นิมิบุตร และศูนย์ฉีดวัคซีนกลางบางซื่อย้ํากระทรวงสาธารณสุขยังคงเข้มการเฝ้าระวังควบคุมโรค ดูแลรักษาผู้ติดเชื้อ ให้บริการฉีดวัคซีน ร่วมกับกทม. พร้อมทํางานเต็มที่เพื่อเปิดประเทศในอีก 120 วันตามนโยบายรัฐบาล
วันนี้ (17 มิถุนายน 2564) ที่ ศูนย์แรกรับ-ส่งต่อนิมิบุตร กระทรวงสาธารณสุข (Pre-Admission Center MOPH)อาคารกีฬานิมิบุตร สนามกีฬาแห่งชาติ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมและให้กําลังใจบุคลากร ที่ปฏิบัติงาน โดย ดร.สาธิต กล่าวว่า วันนี้ได้มาตรวจเยี่ยมศูนย์แรกรับ–ส่งต่อนิมิบุตร หลังจากที่ได้ปิดเพื่อทําความสะอาดใหญ่ และกลับมาเปิดรับผู้ติดเชื้อทั้งชาวไทยและต่างด้าวอีกครั้ง ตั้งแต่เมื่อวันจันทร์ที่ 14 มิถุนายนที่ผ่านมา โดยพบผู้ติดเชื้อจากคลัสเตอร์คนงานมากขึ้นเรื่อย ๆ ทยอยเข้ารักษาเกือบเต็มแล้วช่วยให้ผู้ติดเชื้อโควิด 19ที่ติดค้างที่บ้านหรืออยู่ระหว่างรอเตียงในโรงพยาบาลเข้าสู่ระบบการรักษา และส่งต่อรักษาในโรงพยาบาลหรือ Hospitel ตามระดับอาการอย่างเหมาะสม รวดเร็ว ข้อมูลตั้งแต่ 30 เมษายน-16 มิถุนายน 2564ศูนย์แรกรับ-ส่งต่อนิมิบุตร รับผู้ป่วยสะสม จํานวน3,696 ราย ในจํานวนนี้เป็นผู้ป่วยที่ Walk-in เข้ามา 2,980 รายหรือคิดเป็นร้อยละ 80 ขณะนี้มีผู้ป่วยที่นอนพักรักษาอยู่ 121 ราย
ดร.สาธิตกล่าวต่อว่า สําหรับประเด็นที่นายกรัฐมนตรีประกาศที่จะเดินหน้าเปิดประเทศใน120 วัน กระทรวงสาธารณสุขพร้อมที่จะทํางานอย่างเต็มที่ตามนโยบายรัฐบาล โดยในวันพรุ่งนี้จะมีการประชุม ศบค.เพื่อขับเคลื่อนต่อไป ในฐานะตัวแทนของกระทรวงสาธารณสุข พร้อมสนับสนุนข้อมูลวิชาการ เสนอความคิดเห็นในสิ่งที่เป็นประโยชน์ เพื่อให้เกิดความร่วมมือกันอย่างจริงจังและทํางานไปสู่เป้าหมายเดียวกัน
“ขอย้ําว่าสถานการณ์การแพร่ระบาดในเขตกรุงเทพฯ และปริมณฑลยังอยู่ในระดับสูง แนวโน้มทรงตัว ขณะนี้คนส่วนใหญ่สนใจเรื่องวัคซีนมาก ซึ่งรัฐบาลได้จัดหาวัคซีนไว้ฉีดให้คนในประเทศกว่า 100 ล้านโดสภายในปี 2564 โดยทําควบคู่กันกับการเฝ้าระวังควบคุมโรคและการรักษาผู้ป่วย รวมทั้งความร่วมมือประชาชนในการป้องกันตัวเองตามมาตรการกระทรวงสาธารณสุขและกทม. และทํากิจกรรมต่าง ๆ ด้วยความระมัดระวัง จะช่วยให้สถานการณ์โควิด 19 ดีขึ้น" ดร.สาธิตกล่าว
นอกจากนี้ ดร.สาธิตได้ตรวจเยี่ยมการให้บริการฉีดวัคซีนโควิด19 ที่ศูนย์ฉีดวัคซีนกลางบางซื่อ ในกลุ่มผู้สูงอายุและ 7 โรคเรื้อรังในพื้นที่ กทม. ที่ลงทะเบียนผ่านหมอพร้อมและถูกเลื่อนนัดในเดือนมิถุนายนเปิดให้บริการวันนี้เป็นวันที่ 2 โดยได้จัดเตรียมวัคซีนไว้รองรับวันละ 2,000 โดส ส่วนภาพรวมการฉีดวัคซีน ที่สถานีกลางบางซื่อ ตั้งแต่วันที่ 24 พฤษภาคม–16 มิถุนายน ฉีดวัคซีนไปแล้ว 276,072 โดส ประชาชนส่วนใหญ่ชื่นชมและพึงพอใจในระบบให้บริการ
รัฐบาลไทย-ข่าวทำเนียบรัฐบาล-จุรินทร์ หนุน องค์การเภสัช เร่งนำเข้า Test Kit ขายราคาถูก ส่วน สปสช.แจกฟรีให้ประชาชน
วันพฤหัสบดีที่ 22 กรกฎาคม 2564
จุรินทร์ หนุน องค์การเภสัช เร่งนําเข้า Test Kit ขายราคาถูก ส่วน สปสช.แจกฟรีให้ประชาชน
นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์
ให้สัมภาษณ์ภายหลังการประชุมคณะกรรมการร่วมภาครัฐและเอกชน ด้านการพาณิชย์ (กรอ.พาณิชย์) ครั้งที่ 2/2564 ผ่านระบบ VDO conference ณ ห้องประชุมกิติยากรวรลักษณ์ชั้น 4 สํานักงานปลัดกระทรวงพาณิชย์
นายจุรินทร์ กล่าวว่า
ขณะนี้กําลังรอต้นเรื่องจากกระทรวงสาธารณสุข ถ้ากระทรวงสาธารณสุขมีความจําเป็นต้องควบคุมราคากระทรวงพาณิชย์จะดําเนินการให้ทันที โดยข้อเท็จจริงขณะนี้สําหรับ Antigen Test Kit เพิ่งมีประกาศของกระทรวงสาธารณสุข อนุญาตให้นําไปใช้กับตนเองได้หรือที่เรียกว่า home use ขณะนี้ยังไม่ได้มีการดําเนินการในทางปฏิบัติจริงเพราะ อย.ยังรอรับขึ้นทะเบียนจากผู้ที่ประสงค์จะนําเข้า และจะต้องอนุญาตก่อนจึงสามารถไปจําหน่ายในร้านขายยาที่มีเภสัชกรได้ เท่าที่ตนติดตามล่าสุดยังไม่ได้มีการดําเนินการถึงขั้นที่ อย.อนุญาตแล้วไปจําหน่าย
อย่างไรก็ตาม Test Kit มีหลายคุณภาพ หลายมาตรฐานและต้นทุนนําเข้าคาดว่าจะมีความแตกต่างกัน เพราะฉะนั้นกระทรวงสาธารณสุขจึงควรเป็นต้นเรื่องในการวินิจฉัยเบื้องต้นได้ว่าคุณภาพ มาตรฐานไหนเป็นอย่างไร ราคาเบื้องต้นควรเป็นอย่างไรกระทรวงพาณิชย์พร้อมทํางานร่วมกันในการให้ความร่วมมือหากจําเป็นต้องควบคุมราคาก็ยินดีดําเนินการให้
ข้อเสนอนโยบายความเห็นของตน ตนคิดว่าระหว่างนี้เราควรเร่งรัดให้มีการนําเข้าให้มากที่สุด เพราะเป็นความจําเป็นในการให้ประชาชนสามารถตรวจโควิดได้ด้วยตนเองเพื่อแก้ปัญหาในเรื่องโควิด หน่วยงานของรัฐอย่างน้อย 2 หน่วยที่ควรเร่งรัดนําเข้า 1.องค์การเภสัช หากต้องจําหน่ายควรนําเข้ามาในจําหน่ายในราคาที่ถูกที่สุดเพื่อกําหนดเป็นราคาชี้นําตลาด 2.สปสช.ซึ่งมีงบประมาณอยู่แล้ว หากจะเร่งนําเข้ามาเพื่อแจกจ่ายให้ประชาชนฟรีจะเป็นประโยชน์ในการช่วยให้ประชาชนทั่วทั้งประเทศหรือผู้ที่มีความจําเป็นสามารถเข้าถึงและนําไปใช้ตรวจได้ด้วยตนเองเท่ากับเป็นการช่วยคัดกรอง “แยกปลาออกจากน้ํา” ไม่ให้คนที่มีความเสี่ยงหรือตรวจเบื้องต้นแล้วพบว่าอาจจะติดเชื้อด้วย Test Kit ไปปนกับคนที่ไม่ป่วยจะช่วยแก้ปัญหาได้มาก
ขอเสนอให้ 2 หน่วยงานนี้เร่งนําเข้ามาส่วนการอนุญาตภาคเอกชนเป็นเรื่องที่ อย.ต้องดําเนินการตามความเหมาะสมหรือตามทฤษฎีของ อย.ว่าคุณภาพมาตรฐานได้หรือไม่ จะอนุญาตหรือไม่อนุญาตอย่างไร การคุมราคาจะเป็นเรื่องที่ตามมาซึ่งไม่ยาก โดยจะต้องไม่เป็นการสกัดการนําเข้าเพราะเราอยากเห็นการนําเข้า โดย Test kit เกือบทั้งหมดต้องนําเข้า ที่มีข่าวว่าผลิตในประเทศไทยเท่าที่ดูตัวเลขอย่างน้อยมากมีเพียงแห่งเดียวเท่าที่ตนติดตามจากข่าว
รัฐบาลไทย-ข่าวทำเนียบรัฐบาล-​ครม.เห็นชอบขยายกำหนดเวลาการยื่นแบบรายการแสดงการส่งเงินสมทบและการนำส่งเงินสมทบผ่านระบบ e-Payment หนุนนายจ้างใช้ระบบอิเล็กทรอนิกส์มากขึ้นและลูกจ้างได้รับความคุ้มครอง
วันอังคารที่ 4 มกราคม 2565
​ครม.เห็นชอบขยายกําหนดเวลาการยื่นแบบรายการแสดงการส่งเงินสมทบและการนําส่งเงินสมทบผ่านระบบ e-Payment หนุนนายจ้างใช้ระบบอิเล็กทรอนิกส์มากขึ้นและลูกจ้างได้รับความคุ้มครอง
​ครม.เห็นชอบขยายกําหนดเวลาการยื่นแบบรายการแสดงการส่งเงินสมทบและการนําส่งเงินสมทบผ่านระบบ e-Payment หนุนนายจ้างใช้ระบบอิเล็กทรอนิกส์มากขึ้นและลูกจ้างได้รับความคุ้มครอง
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบในหลักการร่างประกาศกระทรวงแรงงาน เรื่อง ขยายกําหนดเวลาการยื่นแบบรายการแสดงการส่งเงินสมทบและการนําส่งเงินสมทบผ่านระบบอิเล็กทรอนิกส์ (e-Payment) พ.ศ..... ตามที่กระทรวงแรงงานเสนอ ซึ่งมีสาระสําคัญเป็นการขยายกําหนดเวลายื่นแบบฯ ออกไปอีก 7 วันทําการ นับแต่วันที่พ้นกําหนดวันที่ 15 ของเดือนถัดจากเดือนที่มีการหักเงินสมทบไว้
ทั้งนี้ ร่างประกาศกระทรวงแรงงานฯ ฉบับนี้ จะมาทดแทนประกาศฉบับเดิมที่เริ่มมีผลบังคับตั้งแต่วันที่ 11 ม.ค. 2562 และสิ้นสุดในเดือน ธ.ค. 2564 ซึ่งประกาศฉบับเดิมนั้นได้กําหนดให้นายจ้างจะต้องหักค่าจ้างของผู้ประกันตนและให้ถือว่าผู้ประกันตนทุกครั้งที่มีการจายค่าจ้างตามจํานวนที่ต้องนําส่งเป็นเงินสมทบและให้นายจ้างนําเงินสมทบทั้งส่วนของลูกจ้างและนายจ้างส่งแก่สํานักงานประกันสังคมภายในวันที่ 15 ของเดือนถัดจากเดือนที่มีการหักเงินสมทบไว้พร้อมยื่นแบบรายการแสดงการนําส่งเงินดังกล่าว
อย่างไรก็ตาม ที่ประชุมคณะกรรมการประกันสังคมและที่ปรึกษา (ชุดที่13) เมื่อวันที่ 21 ก.ย. 2564 ได้เห็นว่าเพื่อส่งเสริมและรองรับความสะดวกในการประกอบธุรกิจของนายจ้าง และเพื่อประโยชน์ของผู้ประกันตนให้ได้รับความคุ้มครอง และสนับสนุนให้นายจ้างทําธุรกรรมผ่านระบบอิเล็กทรอนิกส์มากขึ้นสอดคล้องกับสถานการณ์ที่มีการแพร่ระบาดของโรคโควิด-19 จึงเห็นชอบให้ขยายกําหนดเวลาการยื่นแบบแสดงการส่งเงินสมทบและการนําส่งเงินสมทบผ่านระบบอิเล็กทรอนิกส์ (e-payment) ออกไปอีก 7 วัน นับแต่วันที่พ้นกําหนดวันที่ 15 ของเดือนถัดจากเดือนที่มีการหักเงินสมทบไว้ และนําเสนอต่อ ครม. และประกาศมีผลบังคับสําหรับค่าจ้างตั้งแต่เดือนที่ประกาศมีผลใช้บังคับเป็นระยะเวลา 24 เดือนต่อไป
.......................
รัฐบาลไทย-ข่าวทำเนียบรัฐบาล-เฮ้งหวั่น โอมิครอนกระจายแคมป์ก่อสร้าง ส่งเจ้าหน้าที่ตรวจสอบ แนะนำเฝ้าระวังการแพร่ระบาด
วันพุธที่ 5 มกราคม 2565
เฮ้งหวั่น โอมิครอนกระจายแคมป์ก่อสร้าง ส่งเจ้าหน้าที่ตรวจสอบ แนะนําเฝ้าระวังการแพร่ระบาด
กระทรวงแรงงานขอความร่วมมือสถานประกอบกิจการโดยเฉพาะแคมป์ก่อสร้างดําเนินการตามมาตรการควบคุมโรคของกระทรวงสาธารณสุข DMHTT พร้อมทั้งส่งเจ้าหน้าที่ตรวจสอบแนะนําแนวปฏิบัติในการเฝ้าระวัง ป้องกันการแพร่ระบาดโควิด – 19 ในสถานประกอบกิจการ หลังหยุดยาวช่วงเทศกาล
นายสุชาติ ชมกลิ่นรัฐมนตรีว่าการกระทรวงแรงงานเปิดเผยว่า ด้วยความห่วงใยของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงานที่ให้ความสําคัญต่อความปลอดภัย และสุขภาพอนามัยของนายจ้าง และลูกจ้าง ในสถานการณ์ปัจจุบันที่มีการแพร่ระบาดของโรคติดเชื้อไวรัสโคโรนา 2019 (โควิด –19) สายพันธุ์โอมิครอนที่เริ่มทวีความรุนแรงในหลายประเทศทั่วโลก และพบการติดเชื้อในกลุ่มผู้เดินทางเข้ามาในประเทศไทยเพิ่มขึ้น ประกอบกับเป็นวันหยุดยาวในช่วงเทศกาลวันปีใหม่ที่ลูกจ้างส่วนใหญ่เดินทางกลับภูมิลําเนาซึ่งอาจจะทําให้เกิดการแพร่ระบาดของสายพันธุ์โอมิครอนภายในประเทศไทยมีความรุนแรงมากขึ้นได้ กระทรวงแรงงานจึงได้มอบหมายให้กรมสวัสดิการและคุ้มครองแรงงานออกประกาศกรม เพื่อขอความร่วมมือสถานประกอบกิจการ แคมป์ก่อสร้างให้ดําเนินการตามมาตรการควบคุมโรคของกระทรวงสาธารณสุข DMHTT ด้วยการหลีกเลี่ยงการสัมผัสผู้อื่น สวมใส่หน้ากากอนามัย หมั่นล้างมือ ตรวจวัดอุณหภูมิร่างกายและตรวจหาเชื้อ และใช้งานแอปพลิเคชันไทยชนะพร้อมทั้งเข้าตรวจเยี่ยมสถานประกอบกิจการแคมป์ก่อสร้าง เพื่อตรวจสอบ และประชาสัมพันธ์แนวปฏิบัติในการเฝ้าระวัง การป้องกันการแพร่ระบาดของโรคติดเชื้อไวรัสโคโรนา 2019 (โควิด – 19) ในสถานประกอบกิจการเพื่อให้สถานประกอบกิจการใช้เป็นแนวทางในการป้องกัน และควบคุมไม่ให้เกิดการแพร่ระบาดของโรคติดเชื้อไวรัสโคโรนา 2019 (โควิด – 19)
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า หลังเทศกาลวันปีใหม่หากพบลูกจ้างมีความเสี่ยงที่จะติดเชื้อ หรือมีเหตุอันควรสงสัยว่าจะติดเชื้อ จําเป็นต้องไปรับการตรวจรักษาให้นายจ้างอนุญาตให้ลูกจ้างใช้สิทธิลาป่วย หรือใช้สิทธิหยุดพักผ่อนประจําปีตามกฎหมายหรือตามที่ตกลงกัน ทั้งนี้ หากสถานประกอบกิจการ นายจ้าง และลูกจ้าง มีข้อสงสัยเกี่ยวกับสิทธิหน้าที่และการปฏิบัติตามแนวทางนี้ ให้ติดต่อสอบถามได้ที่สํานักงานสวัสดิการและคุ้มครองจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สวยด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการ จ.นครศรีธรรมราช
วันพฤหัสบดีที่ 7 ตุลาคม 2564
นายกรัฐมนตรีตรวจราชการ จ.นครศรีธรรมราช
วันพฤหัสบดีที่ 7 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการ จ.นครศรีธรรมราช โดยเป็นประธานในพิธีเปิดศูนย์ดิจิทัลชุมชน ต.มะม่วงสองต้น อ.เมือง ซึ่งจะเป็นศูนย์กลางในการเรียนรู้ด้านดิจิทัลของประชาชนทุกเพศทุกวัยในพื้นที่ มอบอุปกรณ์และครุภัณฑ์ ตรวจเยี่ยมพื้นที่ในการจัดการเรียนการสอนและพื้นที่ทํางานร่วมกัน หรือ co-working space จุดถ่ายรูปสินค้าชุมชน พบประชาชนและเยี่ยมชมสินค้าพื้นเมือง ซึ่งเป็นผลมาจากโครงการเน็ตประชารัฐและบริการดิจิทัลเพื่อยกระดับคุณภาพชีวิตประชาชน และการส่งเสริมการขายและการตลาดผ่านระบบออนไลน์ โดยมุ่งหวังให้ประชาชนสามารถเพิ่มศักยภาพในการผลิตและจําหน่ายสินค้าชุมชน สร้างรายได้เพิ่มมากขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 24 – 30 มิถุนายน 2565
วันศุกร์ที่ 1 กรกฎาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 24 – 30 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 24 – 30 มิถุนายน 2565 พบการกระทําผิด จํานวน 428 คดี คิดเป็นเงินค่าปรับ 7.70 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 24 – 30 มิถุนายน 2565) พบว่ามีการกระทําผิด จํานวน 428 คดี คิดเป็นเงินค่าปรับ 7.70 ล้านบาท โดยแยกเป็น สุรา จํานวน 225 คดี ค่าปรับ 1.68 ล้านบาท ยาสูบ จํานวน 143 คดี ค่าปรับ 4.64 ล้านบาท ไพ่ จํานวน 1 คดี ค่าปรับ 0.003 ล้านบาท น้ํามันและผลิตภัณฑ์น้ํามัน จํานวน 31 คดี ค่าปรับ 0.22 ล้านบาท รถจักรยานยนต์ จํานวน 16 คดี ค่าปรับ 0.35 ล้านบาท และสินค้าอื่น ๆ จํานวน 12 คดี ค่าปรับ 0.81 ล้านบาท โดยมีของกลางแยกเป็นสุรา จํานวน 989.410 ลิตร ยาสูบ จํานวน 17,153 ซอง ไพ่ จํานวน 10 สํารับ น้ํามันและผลิตภัณฑ์น้ํามัน จํานวน 14,080.000 ลิตร รถจักรยานยนต์ จํานวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 30 มิถุนายน 2565 พบว่ามีการกระทําผิด จํานวน 20,677 คดี คิดเป็นเงินค่าปรับ 376.24 ล้านบาท โดยแยกเป็น สุรา จํานวน 11,210 คดี ค่าปรับ 97.98 ล้านบาท ยาสูบ จํานวน 7,083 คดี ค่าปรับ 188.29 ล้านบาท ไพ่ จํานวน 307 คดี ค่าปรับ 3.10 ล้านบาท น้ํามันและผลิตภัณฑ์น้ํามัน จํานวน 634 คดี ค่าปรับ 25.41 ล้านบาท น้ําหอม จํานวน 92 คดี ค่าปรับ 9.42 ล้านบาท รถจักรยานยนต์ จํานวน 869 คดี ค่าปรับ จํานวน 19.98 ล้านบาท และสินค้าอื่น ๆ จํานวน 482 คดี ค่าปรับ 32.06 ล้านบาท โดยมีของกลางแยกเป็นน้ําสุรา จํานวน 178,907.260 ลิตร ยาสูบ จํานวน 3,189,394 ซอง ไพ่ จํานวน 19,423 สํารับ น้ํามันและผลิตภัณฑ์น้ํามัน จํานวน 868,539.000 ลิตร น้ําหอม จํานวน 284,286 ขวด รถจักรยานยนต์ จํานวน 1,065 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/842-2565-24-30-2565-31
รัฐบาลไทย-ข่าวทำเนียบรัฐบาล-รมว.วธ. บันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City "
วันศุกร์ที่ 3 กันยายน 2564
รมว.วธ. บันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City "
บันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City "
วันที่ ๒ กันยายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปวีดิทัศน์ประกาศผลการประกวดออกแบบเครื่องแต่งกาย ร่วมสมัยชายแดนใต้สู่สากล " Batik City " โดยมีนางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัยเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวงแรงงาน เผยผลสำรวจความต้องการแรงงานต่างด้าว พบยังต้องการแรงงานกว่า 4 แสนคน
วันศุกร์ที่ 20 สิงหาคม 2564
กระทรวงแรงงาน เผยผลสํารวจความต้องการแรงงานต่างด้าว พบยังต้องการแรงงานกว่า 4 แสนคน
รมว.แรงงาน สั่งสํารวจความต้องการแรงงานต่างด้าวจากนายจ้าง/สถานประกอบการ พบต้องการแรงงาน 424,703 คน เตรียมนําเข้า MoU หลังโควิดคลี่คลาย
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า จากสถานการณ์การแพร่ระบาดของโรคโควิด -19 ที่มีแนวโน้มว่าจะอยู่ต่อเนื่องไปอีกช่วงระยะหนึ่ง รัฐบาลภายใต้การนําของ พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีมาตราการดําเนินการทั้งในส่วนของการยับยั้งการแพร่ระบาดของโรคโควิด – 19 และการบริหารจัดการแรงานต่างด้าวที่ยังคงอยู่ในประเทศ โดยการสํารวจความต้องการจ้างแรงงานต่างด้าว ภายใต้สถานการณ์การแพร่ระบาดระลอกใหม่ ของนายจ้าง/สถานประกอบการ
เพื่อทราบจํานวน ประเภทกิจการที่นายจ้างมีความต้องการ เพื่อเป็นข้อมูลในการแก้ไขปัญหาขาดแคลนแรงงาน และเตรียมการเพื่อนําคนต่างด้าวเข้ามาทํางานตาม MoU เมื่อทั้ง 3 ประเทศ และประเทศไทยมีความพร้อมหรือสถานการณ์โควิด -19 คลี่คลาย
“จากผลการสํารวจเดือนพฤษภาคม 2564 พบว่านายจ้าง/สถานประกอบการ มีความต้องการจ้างแรงงานต่างด้าว จํานวน 424,703 คน แบ่งเป็น สัญชาติเมียนมา 256,029 คน สัญชาติกัมพูชา130,138 คน และสัญชาติลาว 38,536 คน ประเภทกิจการที่มีความต้องการจ้างแรงงานต่างด้าวมากที่สุด 5 อันดับแรก คือ เกษตรและปศุสัตว์ ก่อสร้าง การให้บริการต่างๆ ต่อเนื่องการเกษตร และผลิตหรือจําหน่ายเสื้อผ้าสําเร็จรูป โดยจังหวัดที่มีความต้องการจ้างแรงงานต่างต้าวมากที่สุด 5 อันดับแรก คือจังหวัดเชียงใหม่ กรุงเทพมหานคร จังหวัดจันทบุรี จังหวัดสมุทรสาคร และจังหวัดระยอง ตามลําดับ” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า แรงงานต่างด้าวเป็นปัจจัยการผลิตที่สําคัญในการดําเนินธุรกิจต่างๆ ของประเทศไทยทั้งในสถานการณ์ที่เป็นอยู่ และภายหลังสถานการณ์การระบาดของโรคโควิด – 19 คลี่คลาย ซึ่งตั้งแต่ต้นปี 2563 เป็นต้นมา เราจําเป็นต้องชะลอการนําแรงงานต่างด้าวเข้ามาทํางานในประเทศตาม MoU และดําเนินการให้แรงงานต่างด้าวที่อยู่ในประเทศไทย สามารถอยู่และทํางานได้ต่อไปตามแนวทางการบริหารจัดการแรงงาน 3 สัญชาติ ภายใต้สถานการณ์การแพร่ระบาดของโรคโควิด-19 เพื่อแก้ไขปัญหาการขาดแคลนแรงงานของสถานประกอบการ และสนับสนุนมาตรการป้องกันการแพร่ระบาด โดยให้ความสําคัญกับสุขภาพและชีวิตของประชาชนในประเทศเป็นอันดับแรก
อย่างไรก็ดี กรมการจัดหางานได้สํารวจความต้องการแรงงานต่างด้าวเพื่อเป็นข้อมูลและเตรียมความพร้อม ซึ่งขณะนี้อยู่ระหว่างหารือกับกระทรวงสาธารณสุข กระทรวงมหาดไทย และหน่วยงานที่เกี่ยวข้อง เพื่อกําหนดแนวทางที่เหมาะสมที่จะนําคนต่างด้าวกลุ่ม Unskilled Labour เข้ามาทํางานตาม MoU ต่อไป ในส่วนของแรงงานฝีมือ (Skilled Labour) ปัจจุบันได้มีการพิจารณาอนุญาตให้ทํางาน โดยที่นายจ้าง/สถานประกอบการ และคนต่างด้าว จะต้องปฏิบัติตามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) อย่างเคร่งครัด
รัฐบาลไทย-ข่าวทำเนียบรัฐบาล-รฟม. จัดประชุมชี้แจง โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันพุธที่ 15 มิถุนายน 2565
รฟม. จัดประชุมชี้แจง โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
การคัดเลือกเอกชนเข้าร่วมลงทุน
วันนี้ (15 มิถุนายน 2565) นายกิตติกร ตันเปาว์ รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นประธานในการประชุมชี้แจงการคัดเลือกเอกชนเข้าเป็นผู้ร่วมลงทุนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ณ ห้องประชุม 1 ชั้น 9 อาคาร 1 รฟม. ซึ่งการจัดประชุมในครั้งนี้ มีวัตถุประสงค์เพื่อชี้แจงรายละเอียด แก่เอกชนผู้ซื้อเอกสารสําหรับการคัดเลือกเอกชน (เอกสาร RFP) ถึงประเด็นที่ควรทราบเกี่ยวกับรายละเอียดโครงการหรืองานในสัญญา รวมถึงรายละเอียดการคัดเลือกเอกชนเข้าร่วมลงทุนโครงการ เพื่อเป็นข้อมูลประกอบการจัดทําเอกสารข้อเสนอฯ สําหรับการร่วมลงทุนก่อสร้างงานโยธา การจัดหาระบบรถไฟฟ้า การให้บริการการเดินรถไฟฟ้า และการซ่อมบํารุงรักษา ต่อไป
โดยที่ผ่านมา รฟม. ได้เปิดจําหน่ายเอกสาร RFP ระหว่างวันที่ 27 พฤษภาคม 2565 ถึง 10 มิถุนายน 2565 และมีบริษัทเอกชนสนใจซื้อเอกสารฯ รวมจํานวนทั้งสิ้น 14 ราย ได้แก่
1. บริษัท ทางด่วนและรถไฟฟ้ากรุงเทพ จํากัด (มหาชน)
2. บริษัท ซิโน–ไทย เอ็นจีเนียริ่ง แอนด์ คอนสตรัคชั่น จํากัด (มหาชน)
3. บริษัท อิตาเลียนไทย ดีเวล๊อปเมนต์ จํากัด (มหาชน)
4. บริษัท ระบบขนส่งมวลชนกรุงเทพ จํากัด (มหาชน)
5. บริษัท ช.การช่าง จํากัด (มหาชน)
6. China Harbour Engineering Company Limited
7. บริษัท บีทีเอส กรุ๊ป โฮลดิ้งส์ จํากัด (มหาชน)
8. โตคิว คอนสตรัคชั่น คัมพานี ลิมิเต็ด
9. Incheon Transit Corporation
10. บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน)
11. บริษัท กัลฟ์ เอ็นเนอร์จี ดีเวลลอปเมนท์ จํากัด (มหาชน)
12. RH International (Singapore) Corporation PTE. LTD.
13. Kumagai Gumi Co., LTd.
14. บริษัท ซีเมนต์ โมบิลิตี้ จํากัด
สําหรับขั้นตอนต่อไป รฟม. มีกําหนดการให้เอกชนยื่นข้อเสนอภายในเดือนกรกฎาคม 2565 โดยคาดว่าจะสามารถลงนามในสัญญาร่วมลงทุนได้ภายในปลายปี 2565ทั้งนี้ โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานคร ทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย - มีนบุรี) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และ สถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย) ติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-นายกฯ ยินดี 'แต้ว สุดาพร' คว้าเหรียญทองแดง สร้างประวัติศาสตร์มวยสากลหญิงไทย
วันพฤหัสบดีที่ 5 สิงหาคม 2564
นายกฯ ยินดี 'แต้ว สุดาพร' คว้าเหรียญทองแดง สร้างประวัติศาสตร์มวยสากลหญิงไทย
นายกฯ ยินดี 'แต้ว สุดาพร' คว้าเหรียญทองแดง สร้างประวัติศาสตร์มวยสากลหญิงไทย
วันนี้ (5 สิงหาคม 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับสุดาพร สีสอนดี หรือ แต้ว นักกีฬามวยสากลหญิงทีมชาติไทย และสมาคมกีฬามวยสากลแห่งประเทศไทย ที่สามารถสร้างประวัติศาสตร์ คว้าเหรียญรางวัลแรก ให้กับวงการนักกีฬามวยสากลหญิงทีมชาติไทยในการแข่งขันกีฬาโอลิมปิก
โดยถึงแม้ ผลการแข่งขันของสุดาพร จะพ่ายแพ้ เคลลี แฮร์ริงตัน นักมวยสากลหญิงทีมชาติไอร์แลนด์ ในการแข่งขันรุ่นน้ําหนัก 60 กิโลกรัม รอบรองชนะเลิศ ไปด้วยคะแนน 2-3 เสียง แต่ก็สามารถคว้าเหรียญทองแดงในการแข่งขันมาได้ และผลงานการแข่งขันที่ผ่านมาของสุดาพร ก็สามารถทําได้อย่างยอดเยี่ยม น่าชื่นชม มีความมุ่งมั่น ทําหน้าที่ของตนเองอย่างดีเยี่ยม แสดงถึงน้ําใจนักกีฬา ได้ร่วมแสดงความยินดีกับนักกีฬาคู่แข่ง
ทั้งนี้ โฆษกรัฐบาลฯ กล่าวว่าจากการแข่งขันของนักกีฬาไทย เป็นที่น่าชื่นใจ และขอขอบคุณทุกคนที่ได้ไปร่วมการแข่งขันอย่างมีสปิริต ไม่ว่าจะได้รับชัยชนะหรือไม่ แต่ทุกคนมีส่วนร่วมสร้างชื่อเสียงให้กับประเทศไทย ซึ่งการแข่งขันโอลิมปิกครั้งนี้ ยังไม่สิ้นสุด ขอให้ร่วมเป็นกําลังใจให้นักกีฬาทุกคนที่เข้าร่วมการแข่งขันต่อไป ในโอกาสนี้ นายกรัฐมนตรีฝากขอบคุณกับทัพนักกีฬาไทยทุกประเภทที่ได้ร่วมการแข่งขัน พร้อมเชิญชวนชาวไทยให้ร่วมส่งกําลังใจให้กับนักกีฬาไทยที่ยังทําการแข่งขันในกีฬาโอลิมปิก โตเกียว 2020 นี้
รัฐบาลไทย-ข่าวทำเนียบรัฐบาล-พม. ร่วมยินดีทีมนักกีฬาวีลแชร์ฟันดาบไทย โชว์ผลงานยอดเยี่ยมคว้าแชมป์โลก 5 เหรียญ จากการแข่งขันวีลแชร์ฟันดาบชิงแชมป์โลก 2022 ที่โปแลนด์
วันจันทร์ที่ 18 กรกฎาคม 2565
พม. ร่วมยินดีทีมนักกีฬาวีลแชร์ฟันดาบไทย โชว์ผลงานยอดเยี่ยมคว้าแชมป์โลก 5 เหรียญ จากการแข่งขันวีลแชร์ฟันดาบชิงแชมป์โลก 2022 ที่โปแลนด์
พม. ร่วมยินดีทีมนักกีฬาวีลแชร์ฟันดาบไทย โชว์ผลงานยอดเยี่ยมคว้าแชมป์โลก 5 เหรียญ จากการแข่งขันวีลแชร์ฟันดาบชิงแชมป์โลก 2022 ที่โปแลนด์
วันที่ 12 ก.ค. 65เวลา 20.00 น. ที่ท่าอากาศยานสุวรรณภูมินางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมด้วย นางพรนิภา มาสิลีรังสี รองอธิบดีกรมส่งเสริมและพัฒนาคุณภาพชีวิตคนพิการ นายศุภชีพ ดิษเทศ นายกสมาคมกีฬาคนพิการแห่งประเทศไทย นายกิตติพงษ์ หาดทวายกาญจน์ นายกสมาคมกีฬาวิลแชร์ฟันดาบคนพิการไทย และคณะ ร่วมต้อนรับและแสดงความยินดีกับทีมนักกีฬาวีลแชร์ฟันดาบไทยที่สร้างชื่อเสียงให้ประเทศ ซึ่งสามารถคว้า 5 เหรียญรางวัล จากการแข่งขันวีลแชร์ฟันดาบชิงแชมป์โลก 2022 IWAS Wheelchair Fencing World Cup 2022จัดขึ้นระหว่างวันที่ 6 - 11กรกฎาคม 2565 ณ กรุงวอร์ซอ สาธารรัฐโปแลนด์ ทั้งนี้ นางสายสุนีย์ จ๊ะนะ (แวว) อายุ 48 ปี ชาวจังหวัดเชียงใหม่ นําทัพนักกีฬาไทยทําผลงานยอดเยี่ยมคว้าแชมป์โลก 5 เหรียญรางวัล ได้แก่ 1) เหรียญทอง 2 เหรียญ จากประเภทดาบฟอยล์และดาบเอเป้บุคคลหญิง คลาส B 2) เหรียญเงิน 2 เหรียญ จากประเภทดาบเซเบอร์บุคคลหญิง คลาส B และดาบเอเป้ ทีมหญิง และ 3) เหรียญทองแดง 1 เหรียญ จากประเภทดาบเซเบอร์ ทีมมิกซ์ อีกทั้งยังได้รับรางวัลนักกีฬาหญิงยอดเยี่ยมในรายการอีกด้วย
นางสาวแรมรุ้งกล่าวว่า วันนี้ ตนยินดีเป็นอย่างมากที่นักกีฬาวีลแชร์ฟันดาบไทยสามารถคว้า 5 เหรียญรางวัลจากการแข่งขันที่สาธารณรัฐโปแลนด์ ซึ่งการนั่งวิลแชร์นั้นว่ายากแล้ว แต่การใช้ความสามารถจากกีฬาวีลแชร์ฟันดาบนั้นยิ่งยากลําบากขึ้นอีก นับว่าเป็นการสร้างความภาคภูมิใจเป็นอย่างมากที่เพลงชาติไทยดังกระหึ่ม ตนอยากขอบคุณและขอชื่นชมนักกีฬาทุกท่านที่ทําให้ชื่อเสียงประเทศไทยโด่งดังไปทั่วโลก โดยเฉพาะสมาคมกีฬาคนพิการแห่งประเทศไทย ที่คอยสนับสนุนอยู่เบื้องหลังความสําเร็จ และคอยพัฒนาศักยภาพคนพิการให้ไปสู่การแข่งขันระดับโลก อย่างเช่น นางสายสุนีย์ จ๊ะนะ (แวว) และทีมงานอีกกว่า 20 ชีวิต ที่เดินทางไกลไปคว้าชัยชนะมาให้คนไทยได้ภูมิใจ และอยากบอกคนพิการว่า เราสามารถใช้ชีวิตอย่างมีศักยภาพได้ ซึ่งเราต้องหาศักยภาพของตนเองให้พบ อย่างเช่นศักยภาพด้านกีฬาที่สมาคมฯ พร้อมจะให้การสนับสนุน ทั้งนี้ กระทรวง พม. เตรียมจัดพิธีเชิดชูเกียรติแก่นางสายสุนีย์ จ๊ะนะ (แวว) นักวีลแชร์ฟันดาบทีมชาติไทย โดยจะมอบรางวัลผู้เสียสละ เพื่อสังคม จากนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในเร็วๆ นี้
นางสายสุนีย์กล่าวว่า ตนรู้สึกภูมิใจ เป็นกําลังใจของพวกเราจริงๆ สําหรับการแข่งขันกีฬาวีลแชร์ฟันดาบชิงแชมป์โลกครั้งนี้ การจะได้ไปชิงแชมป์โลกจะต้องมีการแข่งขันเก็บคะแนนสะสมเพื่อให้ผ่านการคัดเลือกเข้าไปชิงแชมป์โลก วันนี้พวกเราภาคภูมิใจและจะเป็นแรงผลักดันให้เราเข้าร่วมการแข่งขันในครั้งหน้า และอยากบอกว่า ปัจจุบันสังคมเปิดโอกาสสําหรับคนพิการ โดยเฉพาะอย่างยิ่งกระทรวง พม. โดยกรมส่งเสริมและพัฒนาคุณภาพชีวิตคนพิการ ซึ่งตนเองมาจากศูนย์พัฒนาศักยภาพและอาชีพคนพิการหยาดฝน จังหวัดเชียงใหม่ นับเป็นก้าวแรกของการฝึกอาชีพและได้มีโอกาสเข้าร่วมการแข่งขันจนประสบความสําเร็จในครั้งนี้ ซึ่งสิ่งที่สําคัญที่สุดคือการต้องบอกว่าตัวเองทําได้ โดยเฉพาะทักษะด้านกีฬา ถ้าใครรู้ว่าตัวเองมีความสามารถ ให้มาติดต่อได้ที่สมาคมฯ ซึ่งพร้อมที่จะเปิดโอกาสให้แสดงศักยภาพนั้น
รัฐบาลไทย-ข่าวทำเนียบรัฐบาล-นฤมล ร่วมถกประเด็นข้อเรียกร้องสมัชชาคนจน เร่งติดตามแก้ไขกรณีเร่งด่วน
วันจันทร์ที่ 9 สิงหาคม 2564
นฤมล ร่วมถกประเด็นข้อเรียกร้องสมัชชาคนจน เร่งติดตามแก้ไขกรณีเร่งด่วน
- -
วันที่ 9 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมการประชุมคณะอนุกรรมการประสานงานเร่งรัดติดตามการแก้ไขปัญหาของสมัชชาคนจน ครั้งที่ 2/2564 ผ่านระบบ Video Conference เพื่อร่วมพิจารณาประเด็นข้อเรียกร้องของสมัชชาคนจนที่เสนอต่อคณะอนุกรรมการ เพื่อพิจารณาเร่งรัดติดตามการแก้ไขปัญหาเป็นกรณีเร่งด่วน
ศาสตราจารย์ นฤมล กล่าวว่า เนื่องจากสถานการณ์การแพร่ระบาดของโรคติดชื้อไวรัสโคโรนา 2019 มีผลกระทบต่อการดําเนินงานของคณะอนุกรรมการและคณะทํางานต่าง ๆ ที่เกี่ยวข้อง รวมทั้งข้อเรียกร้องบางกรณีติดขัดกับปัญหาข้อกฎหมาย นอกจากนี้ข้อเสนอบางประการเป็นข้อเสนอเชิงนโยบาย จําเป็นต้องใช้กลไกของคณะกรรมการในการแก้ไขปัญหาและบูรณาการร่วมกันหลายหน่วยงาน การประชุมในวันนี้จึงเป็นการรับทราบรายงานข้อมูลผลการดําเนินงานที่ผ่านมา ข้อเท็จจริง ตลอดจนปัญหาอุปสรรค รวมถึงเร่งรัดการดําเนินงาน ติดตามการแก้ไขปัญหาของสมัชชาคนจนตามประเด็นข้อเรียกร้องที่ได้เสนอต่อคณะอนุกรรมการ เพื่อนําไปสู่การมอบหมายหน่วยงานที่เกี่ยวข้อง เร่งรัดให้ได้ข้อยุติต่อไป
รมช.แรงงาน กล่าวเพิ่มเติมว่า สําหรับประเด็นที่ต้องพิจารณาและเร่งแก้ไขปัญหาในครั้งนี้ ประกอบด้วย ปัญหาที่ราชพัสดุหนองน้ําขุ่น จ.ขอนแก่น ปัญหาที่สาธารณประโยชน์ดอนหลักดํา จ.ขอนแก่น (กรณีขอให้ขยายเขตไฟฟ้าและน้ําประปา) ปัญหาผู้ที่ได้รับผลกระทบจากแผนปฏิบัติการทวงคืน (พลิกฟื้น) ผืนป่าชายเลนตามนโยบายทวงคืนผืนป่าชายเลน จ.สุราษฎร์ธานี ปัญหาการประกาศเขตห้ามล่าสัตว์ป่ากุดทิง จ.บึงกาฬ ปัญหาการตัดโค่นต้นยางพาราเพื่อปลูกใหม่ในพื้นที่ จ.ตรัง จ.พัทลุง และ จ.นครศรีธรรมราช การขอรับการสนับสนุนโครงการแก้ไขผลกระทบจากปัญหานโยบายของรัฐ และฟื้นฟูเศรษฐกิจและชุมชนชนบทของสมัชชาคนจน รวมถึงการยกเลิกโครงการก่อสร้างเขื่อนท่าแซะ จ.ชุมพร และโครงการแก่งเสือเต้น จ.แพร่ โดยจะได้ร่วมกันขับเคลื่อนการแก้ไขปัญหาให้มีความต่อเนื่องและเกิดผลเป็นรูปธรรมโดยเร็ว เพื่อให้พี่น้องประชาชนมีชีวิตความเป็นอยู่ที่ดีขึ้นและหลุดพ้นจากความยากจน
“ตนเองพร้อมปฏิบัติหน้าที่ที่ได้รับมอบหมาย เพื่อให้เกิดประโยชน์ต่อทุกฝ่ายอย่างสูงที่สุด และหากมีการดําเนินงานที่เกี่ยวข้องกับภารกิจของกรมพัฒนาฝีมือแรงงาน กระทรวงแรงงาน ก็พร้อมที่จะให้การสนับสนุน เพื่อร่วมเป็นส่วนหนึ่งในการแก้ไขปัญหาความยากจนของพี่น้องประชาชนต่อไป” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ท่าเรือกรุงเทพ กำหนดมาตรการความปลอดภัยในการทำงานในพื้นที่บรรจุสินค้า ช่วงสถานการณ์การแพร่ระบาดของโรคติดเชื้อไวรัส COVID-19
วันอังคารที่ 20 กรกฎาคม 2564
ท่าเรือกรุงเทพ กําหนดมาตรการความปลอดภัยในการทํางานในพื้นที่บรรจุสินค้า ช่วงสถานการณ์การแพร่ระบาดของโรคติดเชื้อไวรัส COVID-19
...
ท่าเรือกรุงเทพได้กําหนดมาตรการความปลอดภัยในการทํางานในพื้นที่บรรจุสินค้า ช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อสร้างความปลอดภัยในการทํางานของผู้ประกอบการบรรจุตู้สินค้าและพนักงานแรงงาน รวมทั้งสร้างความมั่นใจให้แก่ผู้ใช้บริการ ดังนี้
1. มีการเชิญผู้ประกอบการบรรจุตู้สินค้าและพนักงานแรงงาน เข้ารับการตรวจคัดกรอง (COVID-19) โดยศูนย์บริการสาธารณสุข 41 คลองเตย เมื่อวันจันทร์ที่ 12 กรกฎาคม 2564 เรียบร้อยแล้ว
2. ควบคุมคัดกรองผู้ประกอบการบรรจุตู้สินค้าและพนักงานแรงงาน ที่เข้ามาปฏิบัติงานในพื้นที่บรรจุสินค้า
3. กําหนดจุดคัดกรองแรงงานทุกช่องทางเข้า - ออก ทกท. โดยมีการตรวจวัดอุณหภูมิร่างกาย และเอกสารผลการตรวจที่ไม่พบเชื้อ ก่อนอนุญาตให้เข้าปฏิบัติงานในพื้นที่บรรจุสินค้า
ในส่วนของท่าเรือกรุงเทพ ยังให้บริการเป็นปกติและปลอดภัย ดเวยมาตรการป้องกันอย่างเคร่งครัด
ทั้งนี้ ในส่วนของพนักงานทุกคนได้รับการฉีดวัคซีนเรียบร้อยแล้ว จึงเรียนมาเพื่อโปรดทราบโดยทั่วกัน เบอร์โทรศัพท์ติดต่อ ผู้อํานวยการ ท่าเรือกรุงเทพ 087-036-4888/098-256-4548